CELEX: 32021R1709
Language: ro
Date: 2021-09-23 00:00:00
Title: Regulamentul de punere în aplicare (UE) 2021/1709 al Comisiei din 23 septembrie 2021 de modificare a Regulamentului de punere în aplicare (UE) 2019/627 în ceea ce privește modalitățile practice uniforme pentru efectuarea controalelor oficiale asupra produselor de origine animală (Text cu relevanță pentru SEE)

24.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 339/84
               
            
         REGULAMENTUL DE PUNERE ÎN APLICARE (UE) 2021/1709 AL COMISIEI
         din 23 septembrie 2021
         de modificare a Regulamentului de punere în aplicare (UE) 2019/627 în ceea ce privește modalitățile practice uniforme pentru efectuarea controalelor oficiale asupra produselor de origine animală
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 18 alineatul (8),
         întrucât:
         
                     (1)
                  
                  
                     Regulamentul (UE) 2017/625 stabilește norme privind controalele oficiale și alte activități oficiale efectuate de către autoritățile competente din statele membre pentru a verifica conformitatea cu legislația Uniunii, printre altele în domeniul siguranței alimentelor în toate stadiile producției, prelucrării și distribuției. Acesta prevede, în special, controale oficiale asupra produselor de origine animală destinate consumului uman.
                  
               
                     (2)
                  
                  
                     Regulamentul de punere în aplicare (UE) 2019/627 al Comisiei (2) stabilește norme privind modalitățile practice de efectuare a controalelor oficiale asupra produselor de origine animală în conformitate cu articolul 18 alineatul (8) din Regulamentul (UE) 2017/625.
                  
               
                     (3)
                  
                  
                     Începând de la data aplicării Regulamentului de punere în aplicare (UE) 2019/627, la 14 decembrie 2019, experiențele privind punerea în aplicare practică a regulamentului menționat au evidențiat necesitatea clarificării anumitor dispoziții legale, în special în ceea ce privește anumite modalități practice de efectuare a inspecțiilor post-mortem și metodele recunoscute de detectare a biotoxinelor marine în moluștele bivalve.
                  
               
                     (4)
                  
                  
                     În ceea ce privește modalitățile practice de efectuare a inspecțiilor post-mortem, Regulamentul de punere în aplicare (UE) 2019/627 nu are menirea să precizeze cine trebuie să aplice modalitățile practice suplimentare pentru inspecția post-mortem în cazul unui posibil risc pentru sănătatea umană și sănătatea sau bunăstarea animalelor. Cine anume trebuie să efectueze inspecția post-mortem, medicul veterinar oficial sau un membru al personalului auxiliar oficial, este un aspect prevăzut deja la articolul 18 alineatul (2) litera (c) din Regulamentul (UE) 2017/625, completat de articolele 7 și 8 din Regulamentul delegat (UE) 2019/624 al Comisiei (3) și, prin urmare, nu este necesar în Regulamentul de punere în aplicare (UE) 2019/627. În plus, trebuie evitată duplicarea cerinței privind incizia ganglionilor limfatici bronhici și mediastinali de la articolul 19 alineatul (1) litera (b) și alineatul (2) litera (b).
                  
               
                     (5)
                  
                  
                     În plus, cerințele privind inspecția post-mortem pentru vânatul de crescătorie conțin duplicări, în special în ceea ce privește cerințele aplicabile familiei Suidae. Pentru a facilita punerea în aplicare a regulamentului, cerințele trebuie clarificate în amănunt.
                  
               
                     (6)
                  
                  
                     Articolul 22 din Regulamentul (CE) nr. 1099/2009 al Consiliului (4) a fost eliminat prin Regulamentul (UE) 2017/625, începând cu 14 decembrie 2019. Măsurile în caz de nerespectare a cerințelor privind bunăstarea animalelor, menționate la articolul respectiv, au fost înlocuite cu dispozițiile articolului 138 din Regulamentul (UE) 2017/625. Prin urmare, trimiterea la articolul 22 din Regulamentul (CE) nr. 1099/2009 din articolul 44 alineatul (1) din Regulamentul de punere în aplicare (UE) 2019/627 trebuie eliminată în consecință.
                  
               
                     (7)
                  
                  
                     Articolul 48 din Regulamentul de punere în aplicare (UE) 2019/627 stabilește condițiile pentru marca de sănătate. Aceste condiții sunt cele stabilite deja în Regulamentul de punere în aplicare (UE) 2015/1375 al Comisiei (5) în cazul testării pentru detectarea prezenței de Trichinella și în Regulamentul (CE) nr. 999/2001 al Parlamentului European și al Consiliului (6) în cazul testării pentru detectarea encefalopatiei spongiforme transmisibile (EST). Din motive de claritate, este oportun să se înlocuiască formulările în cauză de la articolul 48 din Regulamentul de punere în aplicare (UE) 2019/627 cu trimiteri la regulamentele relevante.
                  
               
                     (8)
                  
                  
                     Articolul 4 din Directiva 2010/63/UE a Parlamentului European și a Consiliului (7) impune statelor membre să se asigure că, atunci când este posibil, se utilizează o metodă ce nu implică utilizarea de animale vii. Ținând seama de faptul că standardul EN 14526 este disponibil ca metodă alternativă pentru detectarea toxinelor paralitice a crustaceelor (PSP), care respectă condițiile prevăzute la articolul 4 din Directiva 2010/63/UE, utilizarea dozării biologice pe șoareci ar trebui, prin urmare, întreruptă.
                  
               
                     (9)
                  
                  
                     Moluștele bivalve vii introduse pe piață nu trebuie să conțină un nivel de biotoxine marine care depășește limitele stabilite în secțiunea VII capitolul V punctul 2 din anexa III la Regulamentul (CE) nr. 853/2004 al Parlamentului European și al Consiliului (8). În ceea ce privește pectenotoxinele (PTX), Autoritatea Europeană pentru Siguranța Alimentară (EFSA) a concluzionat că nu există rapoarte privind efectele adverse la oameni asociate cu toxinele din grupa pectenotoxinelor (PTX) (9). Întrucât PTX au fost eliminate din standardele de sănătate pentru moluștele bivalve vii în Regulamentul delegat (UE) 2021/1374 al Comisiei (10), este, prin urmare, oportun ca acestea să fie eliminate și din dispozițiile Regulamentului de punere în aplicare (UE) 2019/627.
                  
               
                     (10)
                  
                  
                     Produsele pescărești obținute din acvacultură trebuie testate în conformitate cu Directiva 96/23/CE a Consiliului (11) și cu Decizia 97/747/CE a Comisiei (12) în ceea ce privește contaminanții și pesticidele. Produsele pescărești sălbatice capturate trebuie testate, de asemenea, pentru a stabili conformitatea în ceea ce privește contaminanții în conformitate cu Regulamentul (CE) nr. 1881/2006 al Comisiei (13). Legislația actuală trebuie modificată în consecință.
                  
               
                     (11)
                  
                  
                     Regulamentul de punere în aplicare (UE) 2019/627 trebuie modificat în consecință.
                  
               
                     (12)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Regulamentului de punere în aplicare (UE) 2019/627 se modifică după cum urmează:
            
                        1.
                     
                     
                        La articolul 18 alineatul (3), articolul 19 alineatul (2), articolul 20 alineatul (2), articolul 21 alineatul (2), articolul 22 alineatul (2) și articolul 23 alineatul (2), teza introductivă se înlocuiește cu următorul text:
                        „Procedurile de inspecție post-mortem se efectuează în conformitate cu articolul 18 alineatul (2) litera (c) din Regulamentul (UE) 2017/625 și cu articolele 7 și 8 din Regulamentul delegat (UE) 2019/624 prin incizia și palparea carcasei și a organelor, în cazul în care există indicii ale unui risc potențial pentru sănătatea umană, sănătatea sau bunăstarea animalelor indicate în conformitate cu articolul 24:”
                     
                  
                        2.
                     
                     
                        La articolul 19 alineatul (2) litera (b), se elimină cuvintele „incizia ganglionilor limfatici bronhici și mediastinali (Lnn. bifurcationes, eparteriales și mediastinales);”.
                     
                  
                        3.
                     
                     
                        La articolul 24, teza introductivă se înlocuiește cu următoarea teză:
                        „Procedurile suplimentare de inspecție post-mortem prevăzute la articolul 18 alineatul (3), articolul 19 alineatul (2), articolul 20 alineatul (2), articolul 21 alineatul (2), articolul 22 alineatul (2) și articolul 23 alineatul (2) se efectuează prin incizia și palparea carcasei și a organelor, în cazul în care, în opinia medicului veterinar oficial, unul dintre următoarele elemente indică existența unui risc potențial pentru sănătatea umană, sănătatea sau bunăstarea animalelor:”
                     
                  
                        4.
                     
                     
                        La articolul 27 alineatul (1), litera (c) se înlocuiește cu următorul text:
                        
                                    „(c)
                                 
                                 
                                    în cazul altor ungulate de vânat care nu intră sub incidența literelor (a) și (b), procedurile post-mortem pentru bovine prevăzute la articolul 19;”.
                                 
                              
                  
                        5.
                     
                     
                        La articolul 44, alineatul (1) se înlocuiește cu următorul text:
                        
                           „(1)   În caz de nerespectare a normelor privind protecția animalelor în momentul sacrificării sau uciderii prevăzute la articolele 3-9 și la articolele 14-17 și 19 din Regulamentul (CE) nr. 1099/2009, medicul veterinar oficial se asigură că operatorul din sectorul alimentar ia imediat măsurile corective necesare și evită ca această situație să se repete.”
                        
                     
                  
                        6.
                     
                     
                        La articolul 48 alineatul (2), litera (a) se înlocuiește cu următorul text:
                        
                                    „(a)
                                 
                                 
                                    marca de sănătate se aplică numai ungulatelor domestice și mamiferelor din vânatul de crescătorie, cu excepția lagomorfelor, care au fost supuse unei inspecții ante-mortem și post-mortem, precum și vânatului mare sălbatic care a fost supus unei inspecții post-mortem, în conformitate cu articolul 18 alineatul (2) literele (a), (b) și (c) din Regulamentul (UE) 2017/625, în cazul în care nu există niciun motiv de a declara carnea improprie pentru consumul uman. Cu toate acestea, marca poate fi aplicată înainte ca rezultatele oricărei examinări privind Trichinella și/sau ale testului pentru depistarea EST să fie disponibile, în conformitate cu dispozițiile prevăzute la articolul 4 alineatul (3) din Regulamentul de punere în aplicare (UE) 2015/1375 și, respectiv, în capitolul A din anexa III la Regulamentul (CE) nr. 999/2001, punctele 6.2 și 6.3 din secțiunea I și punctele 7.2 și 7.3 din secțiunea II;”.
                                 
                              
                  
                        7.
                     
                     
                        Anexa V se modifică în conformitate cu textul prevăzut în anexa la prezentul regulament.
                     
                  
                        8.
                     
                     
                        Anexa VI se modifică în conformitate cu textul prevăzut în anexa la prezentul regulament.
                     
                  
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 95, 7.4.2017, p. 1.
         
            (2)  Regulamentul de punere în aplicare (UE) 2019/627 al Comisiei din 15 martie 2019 de stabilire a unor modalități practice uniforme pentru efectuarea controalelor oficiale asupra produselor de origine animală destinate consumului uman în conformitate cu Regulamentul (UE) 2017/625 al Parlamentului European și al Consiliului și de modificare a Regulamentului (CE) nr. 2074/2005 al Comisiei în ceea ce privește controalele oficiale (JO L 131, 17.5.2019, p. 51).
         
            (3)  Regulamentul delegat (UE) 2019/624 al Comisiei din 8 februarie 2019 privind norme specifice pentru efectuarea controalelor oficiale vizând producția de carne și zonele de producție și de relocare a moluștelor bivalve vii în conformitate cu Regulamentul (UE) 2017/625 al Parlamentului European și al Consiliului (JO L 131, 17.5.2019, p. 1).
         
            (4)  Regulamentul (CE) nr. 1099/2009 al Consiliului din 24 septembrie 2009 privind protecția animalelor în momentul uciderii (JO L 303, 18.11.2009, p. 1).
         
            (5)  Regulamentul de punere în aplicare (UE) 2015/1375 al Comisiei din 10 august 2015 de stabilire a normelor specifice aplicabile controalelor oficiale privind prezența de Trichinella în carne (JO L 212, 11.8.2015, p. 7).
         
            (6)  Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (JO L 147, 31.5.2001, p. 1).
         
            (7)  Directiva 2010/63/UE a Parlamentului European și a Consiliului din 22 septembrie 2010 privind protecția animalelor utilizate în scopuri științifice (JO L 276, 20.10.2010, p. 33).
         
            (8)  Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (JO L 139, 30.4.2004, p. 55).
         
            (9)  https://doi.org/10.2903/j.efsa.2009.1109
         
            (10)  Regulamentul delegat (UE) 2021/1374 al Comisiei din 12 aprilie 2021 de modificare a anexei III la Regulamentul (CE) nr. 853/2004 al Parlamentului European și al Consiliului referitor la cerințe specifice de igienă care se aplică alimentelor de origine animală (JO L 297, 20.8.2021, p. 1).
         
            (11)  Directiva 96/23/CE a Consiliului din 29 aprilie 1996 privind măsurile de monitorizare a anumitor substanțe și a reziduurilor acestora în animale vii și în produse de origine animală și de abrogare a Directivelor 85/358/CEE și 86/469/CEE și a Deciziilor 89/187/CEE și 91/664/CEE (JO L 125, 23.5.1996, p. 10).
         
            (12)  Decizia 97/747/CE a Comisiei din 27 octombrie 1997 de stabilire a nivelurilor și frecvențelor prelevării de probe prevăzute de Directiva 96/23/CE a Consiliului pentru monitorizarea anumitor substanțe și a reziduurilor acestora existente în anumite produse de origine animală (JO L 303, 6.11.1997, p. 12).
         
            (13)  Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).
      
      
         
            ANEXĂ
            Anexa V și anexa VI la Regulamentul de punere în aplicare (UE) 2019/627 se modifică după cum urmează:
            
                        1.
                     
                     
                        În anexa V, capitolul I se înlocuiește cu următorul text:
                        „CAPITOLUL I
                        
                           METODĂ DE DETECTARE A TOXINEI PARALITICE A CRUSTACEELOR
                        
                        
                                    A.
                                 
                                 
                                    Conținutul de toxină paralitică a crustaceelor (PSP) din corpul întreg sau din orice parte care poate fi consumată separat a moluștelor bivalve se determină utilizând metoda descrisă în standardul EN 14526 (*1)sau orice altă metodă validată recunoscută la nivel internațional care nu implică utilizarea unui animal viu.
                                 
                              
                                    B.
                                 
                                 
                                    Metodele menționate anterior determină cel puțin următorii compuși:
                                    
                                                (a)
                                             
                                             
                                                toxine carbamat STX, NeoSTX, goniautoxină 1 și 4 (izomeri GTX1 și GTX4 determinați împreună) și goniautoxină 2 și 3 (izomeri GTX2 și GTX3 determinați împreună);
                                             
                                          
                                                (b)
                                             
                                             
                                                toxine N-sulfo-carbamoil (B1), goniautoxină-6 (B2), N-sulfocarbamoil-goniautoxină 1 și 2 (izomeri C1 și C2 determinați împreună), N-sulfocarbamoil-goniautoxină 3 și 4 (izomeri C3 și C4 determinați împreună);
                                             
                                          
                                                (c)
                                             
                                             
                                                toxine decarbamoil dcSTX, dcNeoSTX, decarbamoilgoniautoxină-2 și -3 (izomeri determinați împreună).
                                             
                                          
                              
                                    B.1.
                                 
                                 
                                    Dacă apar noi analogi ai toxinelor de mai sus, pentru care s-a stabilit un factor de echivalență toxică (TEF), aceștia vor fi incluși în analiză.
                                 
                              
                                    B.2.
                                 
                                 
                                    Toxicitatea totală se exprimă în μg de echivalenți STX 2HCL/Kg și se calculează prin intermediul TEF, astfel cum se recomandă în cel mai recent aviz al EFSA sau în cel mai recent raport FAO și OMS, la propunerea Laboratorului de referință al UE pentru biotoxine marine și a rețelei sale de laboratoare naționale de referință și cu acceptul Comisiei Europene. TEF utilizați vor fi publicați pe site-ul web al Laboratorului de referință al UE pentru biotoxine marine (*2).
                                 
                              
                                    C.
                                 
                                 
                                    Dacă rezultatele sunt contestate, metoda de referință trebuie să fie metoda descrisă în standardul EN 14526 menționat în partea A.
                                 
                              
                           (*1)  Determinarea conținutului de toxine din grupul de saxitoxine din crustacee. Metoda HPLC cu derivatizare pre-coloană prin oxidare la peroxid sau periodat."
                        
                        
                           (*2)  http://www.aecosan.msssi.gob.es/en/CRLMB/web/home.html”"
                        
                     
                  
                        2.
                     
                     
                        În anexa V capitolul III, litera (b) din partea A se elimină.
                     
                  
                        3.
                     
                     
                        În anexa VI capitolul I partea D, se adaugă un nou paragraf la sfârșit:
                        „În ceea ce privește produsele pescărești sălbatice capturate, trebuie instituite mecanisme de monitorizare pentru a controla conformitatea cu legislația privind contaminanții, în conformitate cu Regulamentul (CE) nr. 1881/2006 de stabilire a nivelurilor maxime pentru anumiți contaminanți din produsele alimentare.”
                     
                  
               (*1)  Determinarea conținutului de toxine din grupul de saxitoxine din crustacee. Metoda HPLC cu derivatizare pre-coloană prin oxidare la peroxid sau periodat.
            
               (*2)  http://www.aecosan.msssi.gob.es/en/CRLMB/web/home.html””